যুদ্ধে রাইফেল কামান আর পুরুষাঙ্গ অস্ত্র হিসেবে ব্যবহৃত হয়ে আসছে। ফলে এর শিকারদের একইভাবে জাতিগঠন সংগ্রামের শিকার হিসেবে জাতীয় ইতিহাসে স্বীকার না করার রাজনীতিটি যে এখনো বহমান, সেটাই আমি দেখাতে চেয়েছি। দেখাতে চেয়েছি যে, আক্রমণকারী পুরুষ এবং আক্রান্ত নারীর সমাজের পুরুষ একটি জায়গায় একমত যে, ধর্ষিতা নারীটি সমাজের বাইরের বস্তু হয়ে গেছে। তার প্রতি কারো কোনো দায় নেই। ডান-বাম প্রশ্নের থেকেও এটা আরো গুরুতর প্রশ্ন। এই চিন্তা এখনো আমাদের সমাজে রয়ে গেছে।